PROPAGANDNI NEDELJNIK ANARHOSINDIKALISTIČKE INICIJATIVE 

Direktna alccij^ 


NOVA SERIJA ★ BR.38 ★ 6. DECEMBAR 2012. GOD ★ BESPLATNO 


Hag, granice i 
prazan stomak 


Vladajuća klasa u Srbiji je našla nove 
(stare) teme kojima može da zamaja- 
va narod koji se nalazi sve bliže ivici 
katastrofe, usled kontinuirane pljačke 
i terora nad radništvom Srbije. Kako 
je lažna borba protiv korupcije - 
koja je neodvojiva od kapitalističkog 
sistema - brzo razobličena kao šarena 
laža, u kojoj najveći tajkuni bez 
advokata rešavaju probleme opušte- 
no ćaskajući sa policijom, a poeni se 
stiču na hapšenju „boranije” koja je 
imala samo izvršnu ulogu u pljačkama 
ogromnih razmera, srpski političari 
nisu mogli da se nadaju nečemu bo- 
ljem od presuda Haškog suda. 

Haški sud je uvek bio instrument 
imperijalnih sila, i samo oni kojima su 
vrane buržoaske propagande popile 
mozak su očekivali da će on doneti 
bilo kakvu vrstu pravde ili prava, a 
da to nije zločinačka, kapitalistička 
pravda. Usklađujući se sa interesima 
svojih osnivača, Hag je napravio 
razliku između ratnih zločinaca, 
kojima su svima do jednog trebali 
da presude jugoslovenski narodi, 
politički procenjujući koga treba 
osloboditi, a koga treba osuditi. 

I to je to, i to je bilo poznato od 
početka. I sve, ali baš sve političke 
partije u Srbiji su, na ovaj ili onaj 
način, u ovom ili onom istorijskom 
trenutku, sarađivale sa Haškim su- 
dom. U trenucima kada su bile u 
opoziciji, one su još kako naglašava- 
le svoj anti-haški stav kako bi pri- 


dobile političke poene. A čim su do- 
lazile na vlast, ili joj bile blizu, ili sa 
nekom vlašću napravile dilove, one 
su, na ovaj ili onaj način pomagale 
sprovođenje imperijalističke pravde, 
podvlačeći sopstvenu bednu ulogu 
kompradorske buržoazije, vladajuće 
klase u službi stranih, daleko jačih, 
vladajućih klasa, bez svoje glave i 
politike. 

Isto tako, oni koji su do juče pozivali 
na postavljanje i očuvanje granica - 
od Karlobaga - Ogulina - Karlovca 
- Virovitice do zadržavanja u držav- 
nom obruču svih neposlušnih re- 
publika - danas su najveći zagovorni- 
ci borbe protiv granica. 

Naravno, njihova borba protiv gra- 
nica, kao i njihova borba za pravdu, 
putem režiranih „studentskih” pro- 
testa, i aktivnosti parapolicijskih de- 
sničarskih organizacija, samo su tu 
da bi narodu praznog stomaka našli 
nešto što će ga barem na još neko 
vreme sprečiti da izađe na ulicu, 
poput naroda u Sloveniji. 

No, i njima je jasno da taj čas 
neće moći da odlažu u nedogled, 
još nekoliko meseci mogu da jašu 
na lešu nacionalizma koji im je 
podgrejala „međunarodna zajedni- 
ca”, ali trenutak u kome će radnice i 
radnici Srbije, ali i čitavog Balkana - 
od Ljubljane do Istanbula - izaći na 
ulicu, i poslati na smetlište istorije tu 
bednu kompradorsku bandu već je 
iza ćoška... 


AKTUEINO 



Veliki 

protestiu 

Slovenili 

Hiljade demonstranata žesto- 
ko je protestovalo u nekoliko 
gradova u Sloveniji. Policija 
je na oko 20.000 okupljenih 
demonstranata u Mariboru 
ispaljivala suzavac, a oni su 
uzvraćali kamenicama, flaša- 
ma i petardama. 

Mariborske demonstracije počele su 
kao protest protiv gradonačelnika 
Franca Kanglera, poznatog po tome 
što je u vreme sveopšteg „zateza- 
nja kaiša” zloupotrebio položaj 
omogućivši svojoj gatari (ženi ko- 
ja mu, dakle, proriče sudbinu) da 
od opštine iznajmi neprofitni stan, 
a kada je na računu njegove žene 
nedavno otkriveno preko 150.000 
evra (za koje gospođa Kangler nije 
znala da objasni kako ih je stekla), 
Kangler je izašao pred novinare s 
ciničnom pričom o tome kako on 
ima „mali pašnjak od par hektara” 



Nastavak na str. 2 


“BUPIMO REALNI, ZAHTEVAJM0 NEM0GUĆE!” (ulični grafit, 1968) 









i da je tih 150 hiljada evra zarađeno 
prodajom sena. Kangleru teče drugi 
mandat na mestu gradonačelnika, 
a protiv njega se vodi desetak 
postupaka u kojima je osumnjičen 
zbog klijentelizma i korupcije. Zbog 
toga su demonstranti pred zgradu 
opštine u Mariboru dovukli, a onda i 
zapalili plast sena, vičuči „Gotov si!” 
da bi odmah potom na sve strane lete- 
le granitne kocke iz kaldrme, petarde 
i rakete, koje su ne samo porazbijale 
stakla na opštinskoj zgradi, nego i 
izazvale manji požar, uz nekoliko 
desetina ranjenih i preko stotinu 
privedenih i tridesetak pritvorenih 
demonstranata. Pred Kanglerovim 
uredom okupilo se preko 12.000 
ljudi, koji su tamo stajali do dugo u 
noč, zahtevajući gradonačelnikovu 
ostavku. Kangler je to tvrdoglavo 
odbijao. Kako ga policijski specijalci 
ne bi ponovo „oslobađali” iz opko- 
ljene gradske kuće - otišao je „па od- 
mor”, što je još više razbesnelo Ma- 
riborčane. Oštećeno je više vozila u 
sukobima do kojih je došlo nakon što 
je policija upotrebila suzavac kako bi 
rasterala demonstrante koji su baca- 
li baklje i petarde u zgradu gradske 
uprave. Pre dolaska pred zgradu 
opštine demonstranti su se okupili 
na Trgu slobode u središtu grada, pa- 
leći plakate sa slikom Kanglera, uz 
uzvike „Odlazi, lopove!” i ,,Mi smo 
Maribor!” 

Protesti koji su započeli i nekoliko 
nedelja svakodnevno narastali kao 
oblik bunta protiv bahatog maribor- 
skog gradonačelnika uskoro su se 
proširili širom zemlje i prerasli u ma- 
sovnu pobunu. Skoro svakodnevno 
su širom Slovenije organizovani, 
uglavnom preko Fejsbuka, izlasci 
na ulice i trgove, koji su često po- 
primali karakter žestokih sukoba s 
policijom. Na demonstracijama u 
Ljubljani i drugim gradovima, samo 
dan nakon izbora, radnici Slovenije 
pokazali su da im je potpuno sve- 
jedno ko je pobedio na izborima, 
iskazujući svojim prisustvom na 
ulicama nezadovoljstvo celokupnim 
političkim sistemom, a ne samo 


pojedincima na vlasti. U Ljubljani, 
gde se okupilo nekoliko hiljada ljudi, 
uhapšeno je nekoliko demonstranata. 
Neki su bili ogorčeni zbog „narušava- 
nja mirnog karaktera protesta”, pa su 
pozivali da se policajcima „deli cveće” 
(nadamo se da nije zaboravljeno kuda 
su nas dovele te mirnodopske metode 
građanskog „otpora” iz 90-tih u Srbiji), 
a neki su, sasvim opravdano, bili 
spremni i za direktnu konfrontaciju 
s policijom, tako da je ka policijskom 
helikopteru, koji je neprestano kružio 
nad demonstrantima, poletelo nekoliko 
pirotehničkih sredstava. Ljubljana je 
ličila na pravo bojište. Policija je na 
demonstrante ispaljivala suzavac, a u 
intervenciju su bili uključeni policijski 
konji i psi, kao i vodeni top. 

Sad je narod okrenuo leda vladi 

Pošto su se prvi protesti ovakve vrste 
dogodili neposredno pred izbore, bilo 
je dosta spekulacija o tome kako su 
ova dešavanja „politički motivisana”, ali 
masovni izlazak na ulice koji se desio 3. 
decembra pokazao je sasvim suprotno, 
da se ovde ipak radi o širem kontekstu, 
gnevu koji prevazilazi dnevnu politiku i 
sastavni je deo protesta koji se dešava- 
ju širom Evrope. „Ova vlada je dugo 
okretala leđa narodu. Sad je narod 
okrenuo leđa vladi.” Ova izjava jednog 
od demonstranata u Ljubljani možda 
najbolje opisuje raspoloženje koje u 
narodu Slovenije vlada prema vladaju- 
ćoj klasi. Izbor Boruta Pahora za 
predsednika Slovenije sa „dvotrećin- 
skom većinom” (kako je to predstavljeno 
u većini medija) samo naoko potvrđuje 
tezu da je parlamentarna demokratija u 
Sloveniji „zdrava” i da su protesti delo 
tek „šačice izmanipulisanih građana”, 
kako je to pokušala da predstavi javno- 
sti vladajuća SDS, partija slovenačkog 
premijera Janeza Janše. Istina je da je 
Pahor 2. decembra izabran na izbori- 
ma na kojima je velika većina građana 
ostala kod kuće, jer je u drugom krugu 
predsedničkih izbora glasalo samo 42,07 
odsto birača. Uz sve to, i Janšina se vla- 
da suočava sa rekordnim nepoverenjem 
javnosti. Čak trećina glasača ne podrža- 
va nijednu od stranaka na slovenačkoj 
političkoj sceni. 

U Sloveniji je, naročito tokom 
poslednjih godina, otkako je ova zem- 
lja članica Evropske unije, zabeležen 
niz primera monstruoznog kršenja 
prava radnika, što se naročito videlo 
kada je „radna snaga” iz nekadašnjih 
republika nekadašnje Jugoslavije ostala 
bez zarađenih plata, bez ikakvih prava 


i manipulisana pretnjom izgona iz 
države zbog „isteklih” radnih dozvo- 
la. U građevinskoj firmi „Vegrad” iz 
Velenja otkriveno je da je direktorka 
otela 20.000 evra iz posebnog fonda u 
koji su radnici odvajali od plata kako 
bi pomogli porodici poginulog kole- 
ge iz BiH. Nedavno su na Drugom 
programu Radio Slovenije emitovana 
svedočenja učenika koji su ispričali 
da su gladni u školi i posle škole, jer je 
država ove školske godine drastično 
smanjila dečje dodatke i učeničke sti- 
pendije. Država je čak i onima koji su 
na ivici gladi ukinula socijalnu po- 
moć i prekomerno povećala cenzu- 
se za odlazak u penziju. Slovenačka 
ekonomija nalazi se u drugoj recesiji 
u poslednje tri godine, sve više se 
približavajući trenutku kada će biti 
prisiljena da traži bailout ili „paket 
spasa” - drugim rečima, kredit koji 
će je uvaliti u istu tešku i neizdrživu 
situaciju kao Grčku i Španiju. Vlada 
Slovenije planira da reže budžet za 
3%, da smanjuje plate u javnom sek- 
toru, da povisi starosnu granicu za 
odlazak u penziju i da suspenduje sve 
dosadašnje socijalne beneficije. 

Sve je izvesnije da se talas 
nezadovoljstva i protesti u Sloveniji 
neće lako zaustaviti, posebno 
jer su protesti krenuli direktnim 
samoorganizovanjem ljudi i van 
kontrole političkih partija. Slovenija 
je svakim danom sve bliže „grčkom 
scenariju”, a čak i slovenački žuti 
sindikati su, nakon potpunog ne- 
uspeha u pregovorima s Janšinom 
vladom, koja je 4. decembra kroz 
parlament „progurala” novu, 
tvrdu reformu penzionog sistema, 
najavili opšti, generalni štrajk za 21. 
decembar. 


Daliste VU 
znali o 

...da je 1970-tih godina kom- 
panija „Nestle" slala prodavce 
obučene kao doktore u afrička 
sela, kako bi ubedila majke da 
odustanu od dojenja dece? 

Ч _ ) 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 









ZAGREBIDUBUE 

KO to policiii doli cvećeP 


Adekvatna reakcija slovenačkog 
naroda na ekonomsku krizu, i zloči- 
načke poduhvate vladajuće klase upe- 
rene protiv radnica i radnika, nije 
svuda dočekana sa odobravanjem. 
Naivni posmatrač bi pomislio da će se 
buržoaski mediji utrkivati u napadima 
na demonstrante, ali su čak i neki od 
njih bili prisiljeni da osvetle brutalnu 
upotrebu sile od strane policije - pa 
je naslova poput „Krv na ulicama Lju- 
bljane” bilo poprilično. 

Utoliko je šokantniji bio nastup u 
javnosti grupe, romantičnog imena, 
„Radničko-pankerski univerzitet” 
(DPU), koja duže vreme pokušava da 
se profiliše kao akademska „levičarska” 
grupa iz Ljubljane. Naime, dok su po 
Sloveniji, u različitim gradovima, po- 
licajci hapsili i premlaćivali veliki broj 
ljudi, DPU je izašao u javnost sa stavom 


potpune podrške policijskim akcijama, 
ukazujući na to da je „policija puna 
razumevanja”, glorifikujući policijski 
„sindikat”, te napadajući narod zato što 
izražava oštre antipolicijske stavove. 
Namerno zanemarujući ulogu policije 
u svakoj državi, DPU je pokušao da 
ubedi narod u Sloveniji da je policija 
neutralan element koji ne treba mešati 
u sukobe, na taj način pokušavajući 
da u potpunosti depolitizuje masovne 
proteste slovenačkog naroda, jalovo 
pozivajući na buržoaski mir. I dok su 
na kriminalne teze DPU-a naseli samo 
oni koji nemaju baš ni dva zrna soli u 
glavi i koji su slepi za policijski literar- 
ni stil, druge policijske akcije u okviru 
„psihološkog” klasnog rata su ipak 
imale malo više uticaja. Na zaoštravanje 
sukoba između naroda i vladajuće kla- 
se i njenih čuvara, policija je u javnost 


V. 

plasirala lažno pismo ,,policajca“ koji, 
sa nacionalističkih pozicija, pokušava 
da pokaže kako iza uniforme postoji 
ljudsko biće, sa svim svojim dilema- 
ma i osećanjima. Cilj je, naravno, 
unošenje podela među demonstran- 
te, plasiranjem slike državnih krvnika 
sa ljudskim likom, na koje možda i 
ne treba udarati. Iako im je posao da 
udaraju sve one koji ne žele da budu 
pljačkani, ponižavani i vređani. 

„Mir, mir u , grakće policija i njeni 
podrepaši. Znamo o kakvom miru 
oni govore - miru u kome gazde žive 
eksploatišući milione radnica i radni- 
ka, u kojima sukobljavaju ljude zarad 
svojih interesa, mir u kome je sve 
potčinjeno profitu. Mir, koji znači rat 
protiv radničke klase. Takav mir nije 
mir. Istinski mir će zavladati tek kada 
kroz klasni rat uklonimo one koji žive na 
račun drugih, i one kojima je posao da 
brutalnom silom i jeftinim ideološkim 
bućkurišem održavaju takvo stanje. 

P. K. 


Održan četvrti po redu sastanak mreže Balkan Student 


Prošlog vikenda, 3. i 4. decembra, 
u Skoplju je održan četvrti po redu 
sastanak mreže Balkan Student. Ovu 
mrežu čine nezavisne studentske 
grupe sa Balkana koje se bore 
za: besplatno, odnosno potpuno 
javno finansirano obrazovanje, 
ukidanje Bolonjskog sistema i 
njegovo zamenjivanje slobodnim 
obrazovanjem koje je bazirano na 
slobodnim idejama i kritičkom mi- 
šlj enju, odbacivanj e predstavničkih 
studentskih tela i njihovu zamenu stu- 
dentskim zborovima baziranim na 
principima direktne demokratije, kao 
i za uspostavljanje potpune političke 
autonomije univerziteta. 

Mrežu Balkan Studenta, za sada, 
čine Autonomni studenti (Rijeka), 
Inicijativa za studentski sindikat 
(Sarajevo), N’ Solidaritet (Priština), 
Nezavisna studentska inicijativa 
Fakulteta muzičke umetnosti (Beo- 
grad), Sindikat obrazovanja ASI 
(Beograd), Sloboden indeks (Skoplje). 
Pored članova mreže, ovom sastan- 
ku prisustvovali su kao posmatrači 
i nezavisna studentska organizacija 
UGD iz Štipa (Makedonija), kao i 
Federacija sindikata studenata (FSE) 
iz Francuske. 

Na ovome sastanku diskutovoalo se 
o preuzetim obavezama između dva 
sastanka i razmenjena iskustva iz 


borbe u zemljama članica u proteklom 
periodu. Istovremeno, raspravljalo 
se o razvijanju usvojene zajedničke 
strategije: o tome kako dalje širiti 
lokalnu borbu na nivou celog Balka- 
na, kao i o mogućim zajedničkim 
akcijama. 

I pored stalnog nastojanja neolibera- 
lnog kapitalizma da privatizuje 
obrazovanje, kao i stalnog stvara- 
nja odbojnosti među studentima, 
zaposlenima na fakultetima i 
celoj javnosti prema studentskom 
samoorganizovanju, ovaj sastanak 
je pokazao da je moguće održati 
uspostavljenu saradnju među stu- 
dentima sa Balkana, što bi trebalo 
da bude inspiracija svim studentima 
koji žele da se priključe borbi protiv 
postojećeg obrazovnog sistema. Ova 
borba pokazala je da problem nije 
samo loše obrazovanje protiv koga 
se studenti sa Balkana i celog sveta 
bore, već u celokupnom postojećem 
društvenom poretku. Stoga je zaklju- 
čak da ova borba ima širi društve- 
ni značaj i da teži da uključi radni- 
ke, nezaposlene, seljake, kao i sve 
eksploatisane grupe, kojima postojeći 
sistem oduzima svako dostojanstvo. 
Studenti i svi eksploatisani moraju biti 
svesni da nema nikog ko će im dati ono 
što im pripada, te da se za to moraju 
izboriti sami. 


Tacfej j)rej)oručujeJi fm 

Operacion Ogro (1070) 

f r: Gillo Pontecorvo - 
Španija, 1973. Franko 
^ je i dalje na vlasti 
i čeličnim stiskom 
drži celu zemlju u 
pokornosti, ali je več 
ostario i priprema Ka- 
rera Blanka za svog 
naslednika. Međutim, 
baskijska urbano- 
gerilska organizacija 
ETA planira atentat 
Zasnovano na istinitim 



k OPKHACIOlV OGIUK 


na Karera... 
događajima 



la Haine (1995) 

r: Mathieu Kassovitz 
- Jedan dan u životu 
trojce momaka iz 
francuskog predgra- 
đa u kome su pre- 
thodne noći bili ne- 
redi. Ovo je priča o 
društvu koje pada, i 
dok pada govori sebi: 
,,Za sad je dobro, za 
sad je dobro...“ 


Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

Pred bolnicom Svetog Rafaela u Milanu 
svakodnevno stoji okupljeno njeno radno 
osoblje. Ovo ,,opkoljavanje c< svog radnog 
mesta oni sprovode protestujući zbog 
najavljenih otpuštanja u bolnici. Odluku 
o štrajku doneli su 5. novembra na zboru 
radnika održanom izvan bolnice, a istog 
dana njihova prva akcija bilo je jednosatno 
blokiranje saobraćaja na glavnom gradskom 
kružnom toku. Celodnevna opkoljavanja 
bolnice traju već mesec dana, a od 28. 
novembra deo radnika, među kojima i 
anarhosindikalisti iz sindikata USI-AIT, 


Centar za liberterske studije predstavlja: 

Stvari lagane 

Audio disk sa savremenim obradama revolucionarnih 
pesama, prepevanim kao balade. Poslušajte neke od 
najslavnijih pesama španske i italijanke revolucionarne 
radničke klase iz perioda prethodne velike svetske 
ekonomske krize. Uz disk se dobija i knjižica sa 
tekstovima pesama i fotografijama. 



zauzeli su potkrovlje bolničke zgrade, gde 
su podigli šatore i organizovali sve osnovne 
uslove za duži boravak u ovom prostoru. 

Ove akcije radnika usledile su posle naja- 
ve uprave bolnice da će otpustiti 244 radni- 
ka, što predstavlja deo plana bolničkog 
menadžmenta da izvrši ,,nadoknadu cc 
štete, nakon što je u julu prošle godine 
utvrđeno da je iz budžeta bolnice nestalo 
oko milijardu evra. Iako lokalna štampa 
bruji o tome kako je bolnica propala zbog 
„visokih plata” koje su dobijali zaposleni, 
pravi uzroci ovog problema su finansijske 
malverzacije i korupcija. Piranđelo Dako, 
bogati preduzetnik s bliskim kontaktima s 
desničarskom verskom zajednicom „Pričest 
oslobođenja cc (Communione Liberazione), 
nedavno je osuđen na deset godina robije 
zbog toga što je imao istaknutu ulogu u 
finansijskom uništenju bolnice. Uprava 
inače izjavljuje kako dvesta otkaza i nije 
tako „loša stvar cc ako se ima u vidu da su 
prvobitno planirali da otpuste 450 radni- 
ka. Uz ova otpuštanja najavili su i drastično 
smanjenje plata i radnih prava zaposleni- 
ma koji će imati tu sreću da ne ostanu bez 
posla. 

U Milanu je krajem oktobra izbila još 
jedna pobuna zdravstvenih radnika. Pe- 
desetak radnika bolnice Svetog Pavla za- 
uzelo je kancelariju direktora zbog najave 
tehnoloških viškova, zbog čega je došlo i 
do intervencije policije. Ovo se dogodilo 
nekoliko dana nakon 8-časovne obustave 
rada koju su sproveli zaposleni u bolnici 
Svetog Rafaela, kojoj su podršku dali radni- 
ci iz još nekoliko zdravstvenih ustanova 


iz Milana i okoline. Preko 1.200 radnika 
učestvovalo je u tadašnjim demonstracija- 
ma kojima je tražena smena regionalnog 
predsednika Roberta Formiđonija, koji 
je bio lično umešan u pljačku bolnice 
Svetog Rafaela preko poslova s pomenutim 
kriminalcem Piranđelom Dakom, a još 
3.000 radnika je podržalo ovaj štrajk. 

Istovremeno, i zdravstveni radnici Špani- 
je preduzimaju slične akcije. Na talasu sve 
odlučnijih protesta protiv privatizacije 
sprovedeno je nekoliko zauzimanja bolni- 
ca i klinika u Madridu, uz brojnu podršku 
pacijenata i stanovnika ovog grada. Prošle 
nedelje organizovan je 48-satni štrajk u 
zdravstvu u kome je učestvovalo oko 80 
odsto zaposlenih. Na demonstracijama 
podrške zdravstvenim radnicima nošeni 
su transparenti: „Zdravstvo se ne prodaje, 
ono se brani! cc i „100% slobodno i javno! cc . 
Zabeležene su i okupacije bolnica u drugim 
gradovima Španije. U Saragosi su neke 
bolnice zauzimane uoči nedavnog ge- 
neralnog štrajka. Ovaj pokret, popularno 
nazvan „bela plima cc , razvija se i jača već 
nekoliko meseci. 

Štrajk „fastfud" radnika u Njujorku 

Radnici zaposleni u „Мек Donaldsu cc , 
„Burger Kingu cc , „Pica Hatu cc , ,,Vendiju cc , 
„Тако Belu cc i drugim prodavnicama brze 
hrane u Njujorku traže veće plate i pravo 
da se sindikalno organizuju. Peticija, kojom 
traže podršku javnosti, pojavila se nedavno 
na Internetu. U njoj se, između ostalog, 
navodi da radnici traže da budu plaćeni 
15 dolara po satu. „Emil Brolik, direktor 
‘Vendija °, kaže se u peticiji, ,,sad verovatno 
sedi za stolom i pije jutarnju kafu. Do ručka 
on će već zaraditi 11.000 dolara. To je više 
nego što običan radnik u ‘Vendiju zaradi 
za godinu dana. cc „Štrajk je velika stvar - 
da bismo njime nešto dobili, treba nam 
podrška javnosti. Ukoliko do 6. decembra 
dobijemo 50.000 potpisa, mi ćemo ih po- 
slati upravama servisa brze hrane širom 
zemlje. Znamo da ovo liči na borbu Davida 
i Golijata - radnici protiv biznisa teškog 
200 milijardi dolara, ali znamo da možemo 
da pobedimo ako nas podrže i radnici iz 
drugih profesija (...) Ne podržavajte nas 
samo u borbi za minimalac. Podržite nas 
zbog nečeg važnijeg cc . 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





















